Diari Oficial de la Generalitat Valenciana


Sumari del DOGV 5792, del 25-06-2008 (2008/7531)

Informació pública, amb el text resumit, de nou resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen tot seguit: Fundación Juntos por la Vida de la Comunitat Valenciana, Fundació de la Comunitat Valenciana Séquia de Mislata, Fundación E Familias Solidarias de la Comunitat Valenciana, Fundación del Vila-real Club de Fútbol de la Comunitat Valenciana, Fundación Kapsiki de la Comunitat Valenciana, Fundació Idees de la Comunitat Valenciana, Fundación de la Comunitat Valenciana Arnedo Medina, Fundación Síndrome Cinco P Menos de la Comunitat Valenciana i Fundació Isabel, Fundación de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5792

Data del DOGV
:   25-06-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/7531


Data del document
:   09-06-2008

Organisme emissor
:   Conselleria de Justícia i Administracions Públiques

Tipus de document
:   Anunci

Descriptors 

:   * fundació
    * registre de documents

Informació pública, amb el text resumit, de nou resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció en el Registre de Fundacions de la Comunitat Valenciana, de les entitats que se citen tot seguit: Fundación Juntos por la Vida de la Comunitat Valenciana, Fundació de la Comunitat Valenciana Séquia de Mislata, Fundación E Familias Solidarias de la Comunitat Valenciana, Fundación del Vila-real Club de Fútbol de la Comunitat Valenciana, Fundación Kapsiki de la Comunitat Valenciana, Fundació Idees de la Comunitat Valenciana, Fundación de la Comunitat Valenciana Arnedo Medina, Fundación Síndrome Cinco P Menos de la Comunitat Valenciana i Fundació Isabel, Fundación de la Comunitat Valenciana. [2008/7531]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix, com a funció específica del Protectorat, el «donar publicitat a l'existència i activitats de les fundacions», s'indica el següent:  
Primer. Per Resolució de data de l'11 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundación Juntos por la Vida de la Comunitat Valenciana, amb el número 482 V i classificar-la de caràcter de cooperació al desenvolupament. El seu domicili radicarà a València, carrer Pintor Peiró, núm.8, 4t.  
Els fins d'interés general de la Fundació són:   
La protecció de la infància i l'adolescència, sobretot en situació de risc d'exclusió social, prioritàriament a Ucraïna o altres països en via de desenvolupament, millorant la seua qualitat de vida i el seu entorn familiar, econòmic i social, mitjançant projectes de:   
Acolliment familiar   
Desenvolupament i cooperació internacional.   
Promoció del voluntariat familiar i de l'acolliment com a fórmula d'acció humanitària.   
Sensibilitzar la societat en general sobre la situació de vulnerabilitat de la infància i adolescència en altres països, mitjançant campanyes de sensibilització, fomentant una actitud crítica que porte a l'acció.   
L'elecció dels beneficiaris s'efectuarà pel Patronat amb criteris d'objectivitat, imparcialitat i no discriminació, entre les persones que reunisquen les circumstàncies següents:   
Formar part del sector de població atés per la Fundació.   
Demandar la prestació o servei que la Fundació pot oferir.   
No tindre mitjans adequats per a obtindre els mateixos beneficis que els prestats per la Fundació.   
Que complisquen els requisits específics que, complementàriament, puga acordar el Patronat per a cada convocatòria.  
Segon. Per Resolució de data 14 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure en el Registre de Fundacions de la Comunitat Valenciana, l'entitat denominada Fundació de la Comunitat Valenciana Séquia de Mislata, amb el número 484 V i classificar-la de caràcter de defensa del medi ambient. El seu domicili radicarà a València, plaça de Manises, núm. 2-10.  
Constitueixen els fins generals de la Fundació, dirigits a la societat civil:   
Cívics   
Educatius   
Formació i informació cultural i científica   
Protecció del medi ambient   
Qualssevol altres de naturalesa anàloga   
Constitueixen els fins específics de la Fundació, els següents:   
El manteniment de la Séquia i l'Horta, en zones especialment protegibles, que hagen estat així declarats o no per l'administració, i que a criteri del Patronat siguen mereixedores de tal protecció, per si sola, o amb altres entitats publiques o privades en els dits trams, com ara el Molí d'Animeta, a Quart de Poblet, declarat Bé d'Interés Cultural, o el de la partida del Quint, al terme municipal de Mislata. També es podrà col·laborar amb el Museu Etnogràfic de la Partida del Quint, a Mislata, si finalment es du a terme el dit projecte.   
El respecte i la protecció de l'Horta permetran mantindre l'ús de les séquies i dels camps.   
Potenciar i garantir la labor i l'existència del Tribunal de l'Aigües de València.   
Millorar, mantindre i adequar les séquies existents, així com les traces històriques que relacionen les alqueries protegides de l'interior del sector.   
La rehabilitació dels accessos a la xarxa de séquies.   
La protecció i l'estudi del medi ambient, entenent aquest en el seu sentit més ampli: la recuperació de l'entorn natural, amb programes de formació de líders de l'àmbit social i econòmic i amb la promoció d'activitats culturals.   
La conservació de la xarxa de séquies corresponents a la Comunitat de Regants Séquia de Mislata.  
La millora de les energies actuals, per tal d'obtindre-les de manera més ecològica i eficient, com també la promoció de les noves que complisquen els dits requisits.   
Defensar una política d'estalvi de recursos naturals, així com d'un consum racional i solidari d'aquestes.   
Promoure i participar en actuacions de conservació, protecció i investigació del medi ambient i la fauna.   
Promoure i desenvolupar activitats d'educació i sensibilització ambiental.   
Atés l'aigua com a recurs indispensable i com a element amb un valor simbòlic en multitud de camps culturals i artístics, la Fundació, per a la consecució dels seus fins, pot realitzar, entre altres, les activitats següents:   
La recuperació de la memòria històrica de la Séquia de Mislata, recopilant i analitzant la informació existent, i col·laborar en la defensa, conservació i divulgació del seu patrimoni.   
La creació de programes de divulgació, educació, formació i especialització a través de campanyes, exposicions, conferències, seminaris i fòrums de debat.   
L'organització i patrocini d'activitats d'interés general, en els camps de la cultura, l'art, la història, les ciències i el desenvolupament social.   
La col·laboració amb altres institucions per al manteniment de la Séquia, el seu patrimoni i la seua memòria històrica.   
La realització d'estudis, congressos, conferències, exposicions, etc. sobre la Séquia de Mislata, de l'aigua i del medi ambient.   
Promoure estudis i congressos sobre la qualitat de l'aigua, l'eficiència en la seua utilització i la qualitat del seu retorn.   
Ser lloc de trobada i centre d'informació per als qui desitgen participar o copatrocinar algun dels seus projectes.   
L'elaboració de continguts i publicacions que amplien la capacitat de comunicació amb la societat.   
Programes que ajuden a sensibilitzar el ciutadà de la necessitat d'una societat més justa, equitativa i sostenible.   
Convocar ajudes per a projectes de cooperació en l'abastiment i sanejament d'aigües.  
Signar contractes i convenis amb entitats i organismes oficials, empreses, professionals, associacions, federacions, fundacions, etc. per tal de promoure i promocionar, amb recursos humans o materials, que es facilite la realització dels fins de la Fundació.   
Realització d'activitats per a l'obtenció de fons: loteries, patrocinis, esdeveniments socials, etc.   
Formació, amb recursos propis, o mitjançant col·laboració amb universitats, instituts, centres d'informació, etc.   
Suport i col·laboració tècnica, jurídica, documental i econòmica a persones, associacions, entitats ciutadanes i organismes de qualsevol tipus (interessats i compromesos amb els mateixos fins de la Fundació) (interessats en la protecció i manteniment de la Séquia de Mislata i del medi ambient), i en la resta de fins de la Fundació.   
Organització de cursos, tallers, seminaris, borses de treball, formació específica, etc., dirigides tant a col·laboradors com beneficiaris.   
Participar, adherir-se, col·laborar i constituir, amb altres entitats sense ànim de lucre, fundacions, associacions, federacions, que tinguen fins semblants als establits en aquesta Fundació.   
Realitzar campanyes de sensibilització i informació, congressos, cursos, etc. mitjançant qualsevol altre mitjà que permeta l'avanç i execució dels fins de la Fundació.  
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquest i dins del compliment dels seus fins, siguen els més adequats o convenients en cada moment.   
L'elecció dels beneficiaris s'efectuarà pel Patronat amb criteris d'imparcialitat i no discriminació, entre les persones que reunisquen les circumstàncies següents:   
Formar part del sector de població atés per la Fundació.   
Demandar la prestació o servei que la Fundació pot oferir.   
No tindre mitjans adequats per a obtindre els mateixos beneficis que els prestats per la Fundació.   
Que complisquen els requisits específics que, complementàriament, puga acordar el Patronat per a cada programa.  
Tercer. Per Resolució de data, 16 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación E Familias Solidarias de la Comunitat Valenciana, amb el número 87 C i classificar-la de caràcter cívic. El seu domicili radicarà a Castelló de la Plana, carrer Riu Tàmesi, núm. 4, escala 8, 1r 1ª.  
La Fundació té com a objecte el foment, promoció, atenció i ajuda dels moviments, fundacions, associacions, federacions, confederacions i entitats no lucratives familiars; la formació dels seus dirigents; agents socials i famílies en general, tenint els seus fins un caràcter cívic, educatiu, de promoció del voluntariat i de l'acció social, de defensa o protecció del medi ambient i de desenvolupament tecnològic.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Per a la consecució dels fins esmentats en l'article anterior, la Fundació realitzarà les següents activitats per si, o en col·laboració amb altres organitzacions o entitats públiques o privades:   
La programació i organització, de cursos, seminaris, conferències o congressos de qualsevol tipus, relacionats amb els fins propis de la Fundació.   
La preparació i publicació de llibres, revistes, periòdics, fullets i qualsevol altra modalitat de publicacions, siga quin siga el seu format, ja escrit o informàtic, dins dels fins de la Fundació.   
El desenvolupament de projectes d'investigació, estudis i prospeccions sobre problemàtica familiar i la seua relació amb els àmbits socials (educació, valors, polítics, esportius, culturals, etc.)   
El desenvolupament de programes d'oci, esport i temps lliure.   
Assessorament, consell i informació a institucions, entitats i particulars sobre temes relacionats amb la família, l'educació i l'esport.   
L'organització i realització d'intercanvis culturals, científics.   
La institució i concessió de premis, beques i ajudes per al foment d'iniciatives, estudis i investigació sobre temes relacionats amb els fins de la Fundació.   
Facilitar la integració social o laboral de xiquets, adolescents o adults amb deficiències físiques.   
L'atenció des del punt de vista psicològic i social, de xiquets amb conflictes familiars, actuant com a punt de trobada en els casos de serioses desavinences de parella.   
Promocionar la igualtat d'oportunitats potenciant polítiques actives de promoció de la dona, que permeta millors oportunitats de treball a través de plans de desenvolupament, polítiques d'ocupació i d'orientació vocacional i ocupacional, formació professional i tècnica. Acceptació de la responsabilitat compartida per hòmens, dones i la societat en el seu conjunt en la preservació de la vida i l'atenció de xiquets, ancians, persones dependents, etc., sensibilitzant les comunitats educatives sobre la importància de la coeducació i la prevenció de la violència de gènere, elaborant materials diversos que faciliten el treball en la prevenció i eradicació de la violència de gènere, així com en la construcció de la igualtat i fomentar la col·laboració amb altres institucions i entre els diferents programes.   
Potenciar la conciliació de la vida familiar-vida laboral promovent serveis d'atenció a les persones, en el marc més ampli de política de família, per la necessitat conciliació del treball i la família com una condició vinculada de forma inequívoca a la nova realitat social.   
Fomentar l'adopció i utilització de les TIC's per part dels ciutadans, ONG'S i institucions, afavorint un ús responsable i adequat dels continguts, serveis, eines i accessos a la Societat de la Informació i del Coneixement, impulsant la creació d'un voluntariat tecnològic per a crear consciència social, generar actituds socials i culturals positives cap a la importància de les noves tecnologies, per al desenvolupament i avanç de la societat, suprimint qualsevol entrebanc que impedisca el coneixement i ús de les noves tecnologies, especialment, les físiques, socials i culturals.   
Promoure l'ús ordenat i sostenible dels béns i els recursos naturals, i la protecció, defensa, conservació i investigació de la naturalesa i el medi ambient.   
Contribuir, per mitjà de les seues activitats, a promoure les condicions perquè la llibertat i la igualtat de l'individu, i dels grups en què s'integra, siguen reals i efectives; remoure els obstacles que impedisquen o dificulten la seua plenitud i facilitar la participació de tots els ciutadans en la vida política, econòmica, cultural i social.   
L'establiment de relacions amb fundacions, associacions o grups de treball dedicats a activitats semblants, a Espanya o en l'estranger, així com col·laborar amb organismes públics i privats, en tant això puga contribuir eficaçment al desenvolupament dels fins de la Fundació.   
Promoure la ciutadania europea.   
La cooperació internacional amb països empobrits.   
Qualssevol altres activitats complementàries o accessòries, que, per a la consecució dels fins de la Fundació, així ho decidisca el Patronat.   
A més, per tal d'obtindre ingressos, la Fundació podrà realitzar activitats mercantils l'objecte de les quals estiga relacionat amb els fins fundacionals o siguen complementàries o accessòries de les anteriors, amb sotmetiment a les normes reguladores de la defensa de la competència.   
Seran potencials beneficiaris de la Fundació, amb caràcter genèric. totes les persones; sense que quede limitat l'àmbit personal o sector de la població atesa per la seua actuació; per que la Fundació, dins dels seus fins, dirigesca prestacions a la ciutadania, generalment i preferentment a la població infantil, dones i jóvens, atorgant els seus beneficis a les persones que el Patronat objectivament trie d'entre els qui reunisquen les condicions establides pel mateix.   
El Patronat, a l'hora de determinar els beneficiaris de l'activitat de la Fundació, actuarà amb criteris d'imparcialitat, objectivitat i no discriminació, I destinarà els seus beneficis a les persones o entitats que, reunint les condicions expressades anteriorment, estime el Patronat que són legítims, i gaudirà d'àmplia llibertat per a l'elecció dels beneficiaris, de tal forma que ningú podrà al·legar, individual o col·lectivament, enfront de la Fundació o enfront del Patronat, cap dret preferent al gaudi dels beneficis abans que fossen concedits, ni imposar la seua atribució a persones o entitats determinades.   
Abans de realitzar la concessió d'ajudes, podrà demandar el Patronat de la Fundació totes les dades i informes que crega pertinents, per a realitzar la seua tasca de selecció de la manera que estime més adequada.  
Quart. Per Resolució de data, 22 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación del Vila-real Club de Fútbol de la Comunitat Valenciana, amb el número 88 C i classificar-la de caràcter esportiu. El seu domicili radicarà a la partida de Miralcamp, s/n. Vila-real.  
La Fundació té com a objecte:   
Fomentar l'esport en general, mitjançant la realització d'activitats esportives i culturals, ja siga en horari escolar o extraescolar.   
Promoure i reforçar l'esport del futbol entre els xiquets i jóvens, mitjançant l'ajuda a la iniciació en el dit esport, així com la formació, entrenament i exercici de l'activitat futbolística, organitzant tornejos, campus, etcètera.   
Promoure, gestionar i desenvolupar totes les categories de base del Club Vila-real CF, SAD, amb especial interés a facilitar la formació i desenvolupament fins a l'ingrés en el primer equip, de jóvens valors de la denominada pedrera de la dita entitat.   
Promoure activitats de formació cultural complementària als xiquets i jóvens, integrats en l'òrbita esportiva del Vila-real CF, SAD, per tal d'aconseguir una formació educativa integral dels esportistes mentre es troben en edat escolar.  
Promocionar la imatge del Vila-real, CF, SAD, tant nacional com internacionalment.   
Correspon al Patronat de la Fundació determinar el mode en què s'hauran de complir els fins enumerats en aquest article.   
El desenvolupament de l'objecte de la Fundació s'efectuarà a través d'alguna de les següents formes d'actuació, com ara contractació de tècnics especialitzats, entrenadors, contractació de personal docent, sanitari, psicòlegs, etc., així com la programació del calendari d'activitats i campionats específics per al seu desenvolupament.   
Seran potencials beneficiaris de la Fundació tot aquell que practique l'esport en general i siguen residents a la Comunitat Valenciana.  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats, que reunint les condicions expressades anteriorment estime el Patronat que són legítims creditors dels mateixos, d'acord amb les bases, normes o regles que s'establisquen a aquest efecte.   
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Cinqué. Per Resolució de data, 28 d'abril de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Kapsiki de la Comunitat Valenciana, amb el número 177 A i classificar-la de caràcter de cooperació per al desenvolupament. El seu domicili radicarà al carrer José Antón Agulló, núm. 16, d'Elx.  
La Fundació té com a objecte:   
Promoure programes de caràcter social i educatiu, encaminats a la millora de les condicions i la qualitat de vida de l'ètnia africana dels kapsiki -nom que adopten de la regió que porta el mateix nom- assentats, en xicotetes i disperses poblacions situades en els monts Manara del nord de Camerun.   
La realització i promoció d'actuacions, ja siguen puntuals ja siguen globals, tendents a desenvolupar i fomentar projectes i activitats que permeten, sobretot a la població kapiski, transmetre els coneixements bàsics i elementals que, en matèria mèdica i educativa, aporten, especialment al col·lectiu de xiquets i dones, I millorar l'entorn social i estructural en què es troben.   
Promoure aquells programes de conscienciació social que perseguisquen el reconeixement i la defensa dels drets de la dona africana, per part de les esferes governamentals i polítiques de tot el món i, especialment, dels estaments socials del continent africà, col·laborant per a això amb les organitzacions i associacions que, en la dita matèria, duguen a terme activitats de ratificació, assimilació i popularització de les normes i convenis internacionals que regulen aquesta i altres matèries de semblant naturalesa.   
Realització d'actes, esdeveniments i trobades culturals, que mobilitzen i consciencien als estats membres de la comunitat internacional, sobre la necessitat executar i posar en pràctica els acords recollits en convenis i protocols internacionals. L'objecte dels quals siga l'abolició de tota pràctica discriminatòria o activitat que negue la dignitat de la persona, pròpia encara d'algunes cultures i grups socials, i que suposen denigrar o negar, en qualsevol sentit, els drets fonamentals reconeguts internacionalment a tot ser humà, amb especial menció d'aquells que es referisquen a l'àmbit de la dona, els xiquets i els menys afavorits.   
L'execució de plans d'actuació en les àrees on s'assenten els kapsiki, que tinguen com a fi millorar la deficitària xarxa de les infraestructures en matèria de comunicacions, transport, educació, energia, aigua i, entre altres, sanitària. Bé siga finançant directament els citats plans o bé mitjançant l'adhesió a programes d'ajuda en infraestructures, promoguts a nivell internacional per associacions i organismes públics i/o privats.   
Desenvolupar programes, tant en l'àmbit de la formació mèdica com de la inserció laboral, de la dona africana i, especialment, d'aquelles que integren la comunitat Kapsiki, en activitats no necessàriament realitzades en la llar sinó en altres àrees on aquesta puga desenvolupar-se plenament com a persona; com ara la música, l'educació, la lectura, la pintura, l'ensenyança, l'esport o, en general, en aquelles que es troben històricament reconegudes i assumides en els països desenvolupats en favor de la dona i els xiquets.   
La prestació de serveis d'ajuda i col·laboració per a l'hospitalització o assistència sanitària, incloent-hi les activitats auxiliars o complementàries d'aquestes, com són l'ajuda en el lliurament de medicaments o serveis socials d'alimentació, allotjament i transport que, d'acord amb la legislació que s'aplique, permeta a la població dels kapiski, millorar les condicions de vida en què es troben actualment.   
No obstant això, el detall dels objectius i fins de la Fundació que es detallen hauran de considerar-se merament enunciatius i, per tant, sense intenció de ser excloents d'altres que permeten l'èxit dels seus fins, destinant per a això el seu patrimoni, sense ànim de lucre, a la posada en marxa dels referits programes de caràcter social.   
De la mateixa manera, i en els termes que així ho determine el Patronat de la Fundació, podrà acordar-se la participació en concursos, tant públics com privats, per a l'obtenció de recursos que puguen destinar-se a tals fins, sol·licitant a aquest efecte aquelles subvencions i ajudes que siguen oferides per qualsevol organisme.   
El Patronat tindrà plena llibertat per a determinar l'activitat de la Fundació, dins dels seus fins, cap aquells objectius concrets que, segons el parer d'aquesta siguen els més adients o convenients en cada moment.   
Per a col·laborar a la consecució d'aqueixos fins, la Fundació podrà realitzar directament activitats mercantils o industrials atenint-se al que estableix la legislació vigent.   
Presidit per principis de respecte i compliment dels fins fundacionals, el desenvolupament d'aquests podrà efectuar-se, entre altres, pels següents mitjans:   
Per la Fundació directament, ja siga en instal·lacions pròpies o en aquelles altres que puguen ser cedides puntualment per a la realització d'activitats de divulgació o promoció dels fins fundacionals.   
Participant en la creació d'altres entitats de naturalesa associativa o fundacional, d'objecte anàleg o semblant al de la Fundació, o cooperant amb aquells òrgans que perseguisquen la consecuci6n de fins no lucratius que, a criteri del Patronat, s'entenguen perfectament compatibles amb l'esperit de suport a finalitats d'interés públic o social.   
Participant o col·laborant en l'exercici d'activitats d'altres entitats, organismes, institucions o persones de qualsevol classe, físiques i jurídiques, que d'alguna manera puguen servir als fins perseguits per la Fundació.   
Seran potencials beneficiaris, i sense perjuí d'aquells altres que així s'estimen oportuns per les raons humanitàries i solidàries que promou la constitució de la Fundació, la comunitat integrant de l'ètnia kapsiki, amb especial menció de les dones i xiquets que la integren.   
En tot cas, l'atorgament dels beneficis de la Fundaci6 haurà d'estar presidit per criteris d'imparcialitat, objectivitat i no discriminació, a les persones o entitats que, reunint les condicions expressades anteriorment, estime el Patronat que són legítimes creditores d'aquests, d'acord amb les bases, normes o regles que s'establisquen a aquest efecte.   
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.   
Sense perjudici del que estableix anteriorment, la Fundació, atenent les circumstàncies de cada moment, tindrà plena llibertat per a projectar la seua actuació cap als fins expressats, segons els objectius concrets que, segons el parer del seu Patronat, resulten prioritaris.   
El Patronat, per tal de mantindre en tot moment vigent els criteris d'objectivitat i imparcialitat, en la selecció dels qui puguen gaudir dels beneficis de les seues actuacions, i sense perjuí que els seus fins principals es refereixen genèricament a la consecució de la millorar de les condicions de vida de l'ètnia africana dels kapsiki, promourà els mitjans oportuns a fi de realitzar aquelles accions tendents a la divulgació de la informació, de manera que permeta donar a conéixer prou els fins i activitats a eventuals beneficiaris.  
Sisé. Per Resolució de data, 5 de maig de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundació Idees de la Comunitat Valenciana, amb el número 89 C i classificar-la de caràcter cultural. El seu domicili radicarà a l'avinguda País Valencià, núm. 55-Enresòl.2, d'Onda.  
La Fundació té com a objecte:   
L'estudi, anàlisi i realització de propostes d'arquitectura contemporània, avantguardista, formalment avançada, en què es conjugue d'una manera positiva la relació de l'arquitectura i l'ordenació urbana, així com la seua implicació en el paisatge urbà i la seua interacció amb els noves formes de vida urbana.   
I propostes on es conjuguen una visió multidisciplinària, tractant d'analitzar i proposar solucions als reptes, sempre presents de l'hàbitat humà: respecte mediambiental, viabilitat econòmica, incorporació de noves tecnologies i formalment avantguardista, així com absoluta funcionalitat.   
Tot això en un territori concret, amb una cultura present i per a unes necessitats futures a què donar resposta, des d'una lògica urbanística i arquitectònica reals i viables.   
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenvolupament de l'objecte de la Fundació s'efectuarà a través d'alguna de les formes següents d'actuació:-   
Difusió de propostes, debat i anàlisi de les mateixes i atorgament de beques destinades a la formació i investigació.   
Elaboració de projectes i avantprojectes, així com propostes d'estudi i investigació, sobre zones urbanes i desenvolupaments urbanístics sobre sòls urbanitzables i no urbanitzables, per a les administracions públiques, a través de concursos d'idees, licitacions públiques o privades, dirigits a aprofundir en el coneixement de la situació d'algun territori en concret, per al seu posterior desenvolupament o bé com simple proposta teòrica.   
Promoure la cooperació del sector públic i el sector privat per a aconseguir solucions conjuntes en temes relacionats amb les infraestructures, el transport en el context de l'ordenació del territori i la planificació urbana.   
Organitzar i executar cursos de formació, seminaris, trobades i debats que ajuden a la qualificació dels recursos humans afectes i generen debat públic en els sectors implicats.   
Qualssevol altres que el Patronat decidisca, en l'exercici de la seua facultat d'interpretació i desenrotllament de la voluntat dels fundadors, en la mesura que milloren o perfeccionen la consecució de la finalitat bàsica de la Fundació i que no s'hagen indicat anteriorment.   
El desenvolupament dels fins de la Fundació podrà dur-se a terme directament per aquesta, d'acord amb els programes d'actuació que a aquest efecte s'aproven pel corresponent òrgan de govern o, si així ho decidira aquest, a través d'altres persones jurídiques o físiques les activitats del qual serveixen als objectius perseguits.   
La Fundació, amb plena llibertat, realitzarà i projectarà les seues activitats cap a aquells objectius concrets que, en cada moment i a judici del Patronat, siguen els més adients o convenients per al compliment dels fins fundacionals.   
Seran potencials beneficiaris de la Fundació aquelles persones i/o institucions, públiques o privades, que tinguen relació amb l'ordenació del territori, i el seu estudi i anàlisi. La Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que s'establisquen a aquest efecte. Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Seté. Per Resolució de data de 19 de maig de 2008, de la secretària autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación de la Comunitat Valenciana Arnedo Medina, amb el número 485 V i classificar-la de caràcter de suport a un model de desenvolupament sostenible. El seu domicili radicarà a Foios, carrer Dr. Fleming, núm. 11 baix.  
Els fins de la Fundació són de naturalesa cívica i de protecció del medi ambient i el desenvolupament sostenible i es concreten en els següents:   
El desenvolupament del transport per carretera, de manera que aquest s'adapte als requeriments de la seguretat viària i la protecció del medi ambient, mitjançant la formació i la integració de les innovacions en motors, carburants i tecnologies de la informació i la comunicació:   
La promoció de millors condicions en les vies, per a la contribució a la salut dels treballadors i la seguretat viària.   
La Fundació, per a la consecució dels seus fins, pot realitzar les activitats següents:   
Accions formatives d'empresaris transportistes, conductors i personal assalariat no mòbil, del sector del transport per carretera.   
Participació en projectes de creació d'àrees de descans i serveis per a conductors en la xarxa viària de l'Estat, mitjançant la integració en empreses, agrupacions d'empreses o finançament de projectes.   
Participació en projectes d'investigació de nous productes per al transport, respectuosos amb el medi ambient, mitjançant la integració en empreses, agrupacions d'empreses o finançament de projectes.   
Participació en projectes d'investigació d'aplicacions informàtiques i de tecnologies de la informació, que contribuïsquen a una millor gesti6n del transport, per tal de minorar la repercussió del transport per carretera en el medi ambient i en la salut de les persones, mitjançant la integració en empreses, agrupacions d'empreses o finançament de projectes.   
Realització d'estudis sobre la repercussió de les activitats directes i indirectes del transport en la salut dels treballadors.   
Realització d'estudis econòmics sobre la sostenibilitat del transport   
El Patronat tindrà plena llibertat per a determinar les activitats de la Fundació, tendents a la consecució d'aquells objectius concrets que, segons el parer d'aquell i dins del compliment dels seus fins, siguen els més adients o convenients en cada moment.   
L'elecció dels beneficiaris s'efectuarà pel Patronat amb criteris d'imparcialitat i no discriminació, entre les persones que reunisquen les circumstàncies següents:   
Formar part del sector de població atés per la Fundació.   
Experiència i professionalitat en la prestació o servei que la Fundació pot oferir.   
No tindre mitjans adequats per a obtindre els mateixos beneficis que els prestats per la Fundació.   
Els beneficiaris seran seleccionats democràticament amb criteris d'imparcialitat, no discriminació i objectivitat.   
Que complisquen els requisits específics que, complementàriament, puga acordar el Patronat per a cada convocatòria.  
Vuité. Per Resolució de data 26 de maig de 2008, de la Il·lma. Senyora Secretària Autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Síndrome Cinco P Menos de la Comunitat Valenciana, amb el número 178 A i classificar-la de caràcter assistencial. El seu domicili radicarà a Sant Vicent del Raspeig, carrer Calitxe, 6.  
La Fundació té com a objecte el foment de la investigació, física, psíquica i fisiològica, ajuda i suport de la síndrome 5P-, i patologies semblants, així com ajuda a familiars, mitjançant assessorament i subvencions.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Així mateix, la integració social dels afectats per la síndrome, i la difusió publica de la problemàtica fiscal.  
El desenvolupament de l'objecte de la Fundació s'efectuarà a través d'alguna de les formes següents d'actuació: la creació d'un quadre mèdic per a l'atenció immediata de xiquets de bolquers; la creació d'un centre de «respir familiar», que fonamentarà el seu treball en l'atenció dels malalts i la formació dels familiars, es realitzaran reunions periòdiques, per tota la geografia nacional, i es fomentarà la creació de centres de rehabilitació i atenció de la dita síndrome i patologies semblants.   
Seran potencials beneficiaris de la Fundació els afectats per la dita síndrome.  
La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que reunint les condicions expressades anteriorment estime el Patronat que són legítimes creditores d'aquests, d'acord amb les bases, normes o regles que s'establisquen a aquest efecte.  
Ningú no podrà al·legar, enfront de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
Nové. Per Resolució de data de 26 de maig de 2008, de la Il·lma. Senyora Secretària Autonòmica de Justícia, de la conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundación Isabel, Fundación de la Comunitat Valenciana, amb el número 486 V i classificar-la de caràcter cultural i de cooperació al desenvolupament. El seu domicili radicarà a Cheste, en el Polígon Industrial Castilla 8 Vial 3.  
La Fundació té com a objecte afavorir el desenvolupament d'iniciatives específiques de caràcter social, cultural, científic, educatiu, artístic o d'un altre tipus, que per la seua dimensió, pel seu caràcter minoritari o per la seua falta de popularitat, no troben els suports institucionals adients i suficients per a la seua materialització.   
La Fundació pot, en exercici de la seua pròpia activitat, escometre algunes de les següents línies de d'actuació:   
Desenvolupament social en economies deprimides.   
Protecció de la infància.   
Suport a nous valors.   
Foment de la investigació mèdica.   
Suport a la investigació de noves fonts d'alimentació.   
I, de manera genèrica, dur a terme totes les actuacions que siguen conduents al millor èxit dels seus fins.   
El desenvolupament dels fins de la Fundació podrà efectuar-se, entre altres modes possibles, pels següents, que s'enumeren sense propòsit exhaustiu:   
Per la Fundació directament, en instal·lacions pròpies o alienes, a través de la construcció d'escoles, centres de formació d'adults, assistencials, d'investigació mèdica o de noves fonts d'alimentació.   
Ajuda directa per a l'alimentació, formació i assistència sanitària a la infància, així com l'apadrinament de xiquets en zones deprimides.   
Creant o cooperant en la creació d'altres entitats de naturalesa associativa, fundacional o societària.   
Participant o col·laborant en el desenvolupament de les activitats d'altres entitats, organismes, institucions o persones de qualsevol classe, físiques i jurídiques, que d'alguna manera puguen servir als fins perseguits per la Fundació, mitjançant l'ajuda econòmica a projectes de cooperació internacional i desenvolupament de zones deprimides. Realització de sondejos per a l'obtenció i subministrament d'aigua, construcció de pous i preses, canalització i potabilització d'aigua per al consum humà.   
L'elecció dels beneficiaris s'efectuarà pel Patronat amb criteris d'imparcialitat, objectivitat i no discriminació, entre les persones que reunisquen les circumstàncies següents:   
Que formen part del sector de població atés per la Fundació.   
Que demanden la prestació o servei que la Fundació pot oferir.   
Que siguen creditors a les prestacions en raó als seus mèrits, capacitat, necessitat o conveniència.  
Que complisquen altres requisits que, complementàriament, puga acordar el Patronat, específics per a cada convocatòria.  
Ningú no podrà al·legar, ni individual ni col·lectivament, davant de la Fundació o el seu cap Patronat, dret al gaudi dels seus beneficis, abans que fossen concedits, ni imposar la seua atribució a persona determinades.  
València, 9 de juny de 2008.- La secretària autonòmica de Justícia: Patricia Montagud Alario.